《庆鹤次刘野亭先生韵 其四》
明代·罗钦顺

缁素应烦玉女裁，晓风声度画堂开。身轻几欲凌云去，性警端堂择主来。

曾见苏公游赤壁，复随清献过琴台。人间俛仰江山旧，今日光华迩上台。

作者简介：（1465—1547） 明江西泰和人，字允升，号整庵。弘治六年进士。授编修，迁南京国子监司业，以实行教士。忤刘瑾，革职为民。瑾诛复官，累迁吏部右侍郎。世宗即位，擢吏部尚书，以与张璁、桂萼同朝为耻，辞归。家居二十年，潜心性理之学。初笃信佛学，后舍弃。认为博学、审问、慎思、明辨、笃行，废一不可，卒谥文庄。有《困知记》、《整庵存稿》。